kardosdrur/scandi-wiki huggingface dataset:
Live at Last

Live At Last er et livealbum udgivet af Black Sabbath.

Spor 
 Tomorrow´s Dream
 Sweet Leaf
 Killing Yourself To Life
 Cornucopia
 Snowblind
 Children Of The Grave
 War Pigs
 Wicked World
 Paranoid

Udgivelse: 2004

Livealbum fra 2004
Black Sabbath-album
Deir Yassin

Deir Yassin var en arabisk landsby, vest for Jerusalem, der blev udslettet 1948.

Byen var skueplads for en af de indledende episoder til Israels uafhængighedskrig eller "Den Arabisk-Israelske krig 1948".

Styrker fra de paramilitære zionistiske grupper Irgun og Stern forøvede 9. april 1948 en massakre på den lille landsby med omkring 750 beboere.

Deir Yassin havde et godt ry. En jødisk avis angav at indbyggerne havde forsøgt at fordrive militante arabere, der som led i de almene etniske konflikter forsøgte at forhindre leverancerne mellem Tel Aviv og Jerusalemenklaven. Deir Yassin lå mellem de to byer, hvor der var planer om en mindre flyveplads og evakuering af beboerne.

Pga. rygterne om massakren flygtede omkring 300.000 palæstinensere til nabolandene ugerne efter.

Eksterne henvisninger 

Begivenheder i 1948
Israels historie
Palæstinas historie
Zionisme
Terrorhandlinger
Etnisk udrensning
Slagelse Bibliotekerne

Slagelse Bibliotekerne består af tre lokalbiblioteker i Slagelse, Korsør og Skælskør og et filialbibliotek i Vemmelev.

Slagelse Bibliotekerne er opstået ved sammenlægning pr. 1. januar 2007 af Slagelse Bibliotek (oprettet 1898), Skælskør Bibliotek (oprettet 1918) og Korsør Bibliotek (oprettet 1923). En bogbilsordning i den tidligere Hashøj Kommune blev nedlagt den 11. oktober 2007.

Eksterne henvisninger 
 Slagelse Bibliotekerne
 Slagelse Bibliotekernes søgeside 
 Bøger og artikler om biblioteket i Slagelse.
 Bøger og artikler om biblioteket i Korsør
 Bøger og artikler om biblioteket i Skælskør

Folkebiblioteker i Danmark
Bibliotekerne
Luigi Pieroni

Luigi Pieroni (født 8. september 1980 i Liège) er en belgisk tidligere fodboldspiller, der gennem karrieren spillede for blandt andet RSC Anderlecht i hjemlandet samt franske AJ Auxerre og RC Lens.

Luigi Pieroni startede karrieren i Standard Liège, hvor han var tilknyttet 1996-1999 uden dog at spille en eneste kamp for klubbens førstehold. Derefter skiftede han til ærkerivalerne fra RFC Liège, hvor han i perioden 1999-2003 opnåede at spille 104 kampe og score 30 mål. I sæsonen 2003-2004 spillede han i R.E. Mouscron, hvor han med sine 28 scoringer i 30 klubkampe blev suveræn topscorer i ligaen.

Denne succes bragte ham til AJ Auxerre i den franske liga, hvor det i årene 2004-2007 blev til 20 scoringer i 75 kampe for den nordfranske klub. Derefter gik hans karriere så småt ned ad bakke. Ligeledes i 2007 blev det efterfølgende til 14 kampe og en enkelt scoring for FC Nantes, hvorefter han vendte til RC Lens, men der opnåede han blot at spille en enkelt kamp for klubben, inden han så ved årsskiftet 2007-2008 blev udlejet til Anderlecht.

Eksterne henvisninger 
 

Fodboldspillere fra Belgien
Fodboldspillere fra Valenciennes FC
Fodboldspillere fra AJ Auxerre
Fodboldspillere fra RSC Anderlecht
Personer fra Liège
Katherine Moennig

Katherine Sian Moennig (født 29. december 1977) er en amerikansk skuespillerinde, mest kendt for sin rolle som Shane McCutcheon i serien The L Word.

Personligt 

Moennig er født i Philadelphia, og er datter af Mary Zahn (Broadwaydanser) og William Moennig (violinmager). Desuden er hun niece af skuespillerinden Blythe Danner og kusine til den Oscarvindende skuespillerinde Gwyneth Paltrow.

Karriere 

Moennig flyttede som 18-årig til New York for at studere på The American Academy of Dramatic Arts. Her begyndte hun også at arbejde som model, og havde enkelte roller ved teatret.

Hendes første større rolle var i tv-serien Young Americans, hvor hun spillede Jacqueline "Jake" Pratt, som begynder på Rawley Boys Academy, hvor hun fremstår som en dreng. 

Hun var til audition på rollen som Brandon Teena i Boys Don't Cry – men den rolle endte med at gå til Hilary Swank.

Siden 2004 har Moennig spillet en af hovedrollerne i tv-serien The L Word. Hun spiller Shane McCutcheon, en lesbisk frisør med mange seksuelle partnere.

Den 12. april 2006 havde Moennig sin Off-Broadway debut i stykket Guardians (af Peter Morris). Hun spillede en ung soldat i den amerikanske hær, som bliver syndebuk i en skandale om tortur i et irakisk fængsel. Historien er løst baseret på Lynndie Englands historie.

Udvalgt filmografi 
 Slo-Mo - Raven (2001)
 Love the Hard Way - Debbie (2001)
 The Shipping News - Grace Moosup (2001)
 Art School Confidential - Candace (2006)
 Invitation to a Suicide - Eva (2004)

Tv-serier 
 Young Americans - Jacqueline 'Jake' Pratt (2000)
 The L Word - Shane McCutcheon (2004-2009)
 Dexter'' - Michael Angelo (2010)

Eksterne henvisninger 
 
 The L Word Online  
 Katherine Moennig
 Katherine Sian Moennig

Skuespillere fra Pennsylvania
Personer fra Philadelphia
Effikacitet

Effikacitet (efficacy på engelsk) er en udpræget religionsvidenskabelig og samfundsvidenskabelig terminologi.

I samfundsvidenskab 
Effikacitet beskriver i en samfundvidenskabelig sammenhæng graden af, hvor tilfredsstillende en person forstår, at han kan løse en opgave. Hvis et individ har en høj grad af effikacitet, føler personen, at han/hun kan og har evnerne til at gøre noget. Fx er det dem, der har højest effikacitet, som stemmer oftest og medvirker i den politiske debat, fordi de føler, at de kan bidrage med noget og lykkes, mens folk med lav effikacitet udebliver.

I religionsvidenskab 
Effikacitet er det forhold, at magien virker. Eksempelvis pointerer den græsk-ortodokse dogmatik, at det transcenderende ikonmaleri bliver en port ind i Guds himmel for den troende betragter. Ikonet som et såkaldt forbindelsesled mellem den jordiske og himmelske sfære er derfor et veritabelt udtryk for effikacitet. Med andre ord er effikaciteten det fænomen, at en forbindelse mellem den jordiske og himmelske/guddommelige sfære lader sig effektuere. Eller anderledes formuleret: Når sakramentet bliver virkende igennem ritualet, så som eksempelvis, når den katolske kirkes nadver bliver ensbetydende med transubstantiationen, så har vi ligeledes et udtryk for effikacitet.

Kilder 

Religionsvidenskab
Lobbæk

Lobbæk er en by med  på det sydlige Bornholm, beliggende 6 km vest for Aakirkeby og 10 km øst for Rønne. Byen ligger i Bornholms Regionskommune, der hører til Region Hovedstaden.

Den midterste og østligste del af Lobbæk hører til Nylarsker Sogn; den nordligste og sydligste del hører til Vestermarie Sogn. Nylars Kirke ligger 2 km mod vest lige nordøst for Nylars og Vestermarie Kirke ligger 5 km mod nord i Vestermarie.

Historie 
I den sydvestlige udkant af det nuværende Lobbæk lå der allerede i 1860'erne en smedje og en mølle (Myremøllen). Nord for dem lå engdraget Lobberne, hvis navn er afledt af lubba, der betyder "langt uredt hår" og som stednavn hentyder til engdragets bevoksning samt tuer og knolde. Lobbæk har navn efter den bæk, der løb gennem Lobberne.

Kanalen 
Da Lobbæk Andelsmejeri blev opført, var bækken for lille til at aflede mejeriets spildevand, så der blev med skovle og håndkraft gravet en kanal, der ledte vandet til Præstebækken (nu Præsteå), som også måtte uddybes helt til Gadegårdsskoven vest for Nylars. Kanalen, der altså også afvandede Lobberne, blev kaldt Mejeribækken eller Mejeriå.

Stationsbyen 
Lobbæk fik station på Rønne-Nexø jernbanen (1900-68). Stationen blev anlagt på bar mark, men på det lave målebordsblad ses en lille bebyggelse med telefoncentral og en snes huse omkring stationen og mejeriet. Stationen havde læssespor med sporskifte i begge ender, kreaturfold og stikspor fra læssesporet til et privat pakhus.

Stationsbygningen er bevaret på Jernbanegade 2 og fungerer som medborgerhus. Vest for stationsområdet går en asfalteret sti, som følger banens tracé til Robbedale, kun afbrudt af et sving uden om Rønne Golfklub. Øst for Lobbæk Hovedgade følger stien tracéet halvvejs til Smørenge, som var næste trinbræt på banen.

Mejeriet blev nedlagt i 1969, Brugsen i 1988 og den sidste købmand i 1990. Lobbæk havde et nedslidt halmvarmeværk, der i 2011 blev afløst af fjernvarme fra Aakirkeby.

Noter

Eksterne kilder/henvisninger 

 På 367 ture i Bornholms natur: Lobbæk - Lobberne
 Geodatastyrelsen: Høje målebordsblade 1842-1899 og lave målebordsblade 1901-1971

Byer på Bornholm
Hjørring Station

Hjørring Station eller Hjørring Banegård er en dansk jernbanestation beliggende i centrum af byen Hjørring i Vendsyssel.

Hjørring Station ligger på Vendsysselbanen mellem Aalborg og Frederikshavn og er desuden endestation på Hirtshalsbanen mellem Hjørring og Hirtshals. Stationen åbnede i 1871. Den betjenes af tog fra jernbaneselskabet Nordjyske Jernbaner, der kører hyppige forbindelser med regionaltog mellem Aalborg / Skørping i syd og Hirtshals / Skagen i nord.

Historie 
 
Stationen åbnede i 1871 som mellemstation på Vendsysselbanen. Vendsysselbanen blev indviet den 15. august 1871 og gik i første omgang fra Nørresundby til Frederikshavn. Senere kom der forbindelse til Aalborg Banegård via Jernbanebroen over Limfjorden, som blev åbnet for trafik den 8. januar 1879.

I 1942 blev stationen endestation for Hjørring-Løkken-Aabybrobanen, Hjørring-Hørbybanen og Hirtshalsbanen, da togene fra de tre privatbaner under Hjørring Privatbaner blev flyttet fra Hjørring Vestbanegård over på statsbanestationen. Hjørring-Hørbybanen blev nedlagt i 1953, og Hjørring-Løkken-Aabybrobanen i 1963, således at det i dag kun er Hirtshalsbanen, der fortsat udgår fra Hjørring Station.

I 2017 overtog jernbaneselskabet Nordjyske Jernbaner den regionale togdrift mellem Skørping og Frederikshavn fra DSB.

Arkitektur 
Stationsbygningen fra 1871 er tegnet af arkitekterne N.P.C. Holsøe og Thomas Arboe.

Trafik 

Stationen betjenes af tog fra det regionale jernbaneselskab Nordjyske Jernbaner, som også driver togtrafikken på Skagensbanen, Vendsysselbanen og Aalborg Nærbane, så man kan uden togskift køre fra Hjørring til Skagen via Frederikshavn i den ene retning eller til Skørping via Aalborg i den anden retning.

Referencer

Litteratur

Yderligere læsning

Eksterne henvisninger 

 Banedanmark
 Nordjyske Jernbaner
 Hjørring Station på dsb.dk
 Nordjyllands Jernbaner

Stationer på Vendsysselbanen
Stationer på Hirtshalsbanen
Station
Thomas Arboe
Etableret i 1871
Station
Dansk Automobil Sports Union

Dansk Automobil Sports Union (forkortet DASU) er hovedorganisationen for organiseret bilsport i Danmark og organiserer aktiviteter såsom banesport, karting, rally, bilorientering, MRC og dragracing. Unionen, som har godt 8.000 medlemmer for delt på godt 100 klubber over hele landet, er medlem af Danmarks Idræts-Forbund (DIF), den internationale motorsportsorganisation, Federation International de l’Automobil (FIA), det internationale kartingforbund (CIK), det europæiske forbund for radiostyrede biler (EFRA) og Nordisk Bilsports Forbund (NBF).

Et medlemskab af en klub under DASU medfører retten til at få udstedt en licens indenfor DASU's forskellige områder.

Unionens medlemmer vælger en bestyrelse bestående af syv mand, der varetager det overordnede ansvar af DASU.

Ekstern kilde/henvisning 
 DASU's officielle hjemmeside

Automobil Sports Union
Kvægtorvet Station

Kvægtorvet Trinbræt er en dansk jernbanestation i den vestlige del af byen Hjørring i Vendsyssel. Stationen ligger på Hirtshalsbanen mellem Hjørring Station og Teglgårdsvej Trinbræt.

Referencer

Eksterne kilder/henvisninger 
 Nordjyske Jernbaner
 Nordjyllands jernbaner: Stationer Hjørring – Hirtshals

Stationer på Hirtshalsbanen
Kevin Richardson

Kevin Scott Richardson (født 3. oktober 1971 i Lexington, Kentucky USA) er en amerikansk  sanger, model, skuespiller og komponist. Han er mest kendt som en del af gruppen Backstreet Boys. Kevin vælger i 2006 at forlade Backstreet Boys, da han efter eget ønske, gerne vil tilbage til skuespillerfaget. Men i 2012 vendte han tilbage til Backstreet Boys.. 

Han er gift med Kristin Willits.

Tidlige år 
Kevin Richardson blev født i Lexington, Kentucky. Han er den yngste af tre brødre. Han har sunget i kirkekor, siden han var en lille dreng, og han begyndte at spille skuespil i high school.

Som ung var han med i en skakklub og spillede teater i skolen, hvor spillede med i "Bye, Bye Birdie" på sin skole i Kentucky, Estill County High School. Han var også en fodboldkaptajn. 

Før Backstreet Boys arbejdede han især som Aladdin og også som backstage tour guide  i Disney World (Orlando, USA). Han arbejdede på Walt Disney World, indtil han kom med i Backstreet Boys i 1993.
 
Kevin og Brian Littrell – også fra Backstreet Boys – er fætre.

Referencer

Eksterne henvisninger 

 
 

Sangere fra USA
Skuespillere fra Kentucky
Personer fra Kentucky
Backstreet Boys
Teglgårdsvej Station

Teglgårdsvej Trinbræt er en dansk jernbanestation i den vestlige del af byen Hjørring i Vendsyssel. Trinbrættet ligger på Hirtshalsbanen mellem Kvægtorvet Trinbræt og Herregårdsparken Trinbræt.

Referencer

Eksterne kilder/henvisninger 
 Nordjyske Jernbaner
 Nordjyllands jernbaner: Stationer Hjørring – Hirtshals

Stationer på Hirtshalsbanen
Herregårdsparken Station

Herregårdsparken Trinbræt er en dansk jernbanestation i den nordvestlige del af byen Hjørring i Vendsyssel. Trinbrættet ligger på Hirtshalsbanen mellem Teglgårdsvej Trinbræt og Vellingshøj Station.

Referencer

Eksterne kilder/henvisninger 
 Nordjyske Jernbaner
 Nordjyllands jernbaner: Stationer Hjørring – Hirtshals

Stationer på Hirtshalsbanen
Vellingshøj Station

Vellingshøj Station er en dansk jernbanestation i Vellingshøj i den nordlige del af Hjørring. Stationen ligger på Hirtshalsbanen mellem Herregårdsparken Trinbræt og Vidstrup Station.

Referencer

Litteratur

Eksterne kilder/henvisninger 

 Nordjyske Jernbaner
 Nordjyllands jernbaner: Stationer Hjørring – Hirtshals

Stationer på Hirtshalsbanen
Vidstrup Station

Vidstrup Station er en dansk jernbanestation i landsbyen Vidstrup nord for Hjørring i Vendsyssel. Stationen ligger på Hirtshalsbanen mellem Vellingshøj Station og Tornby Station.

Referencer

Litteratur

Eksterne kilder/henvisninger 

 Nordjyske Jernbaner
 Nordjyllands jernbaner: Stationer Hjørring – Hirtshals

Stationer på Hirtshalsbanen
Sønderby Station

Sønderby Trinbræt var et dansk trinbræt, der blev åbnet på Hirtshalsbanen i 1928 og nedlagt i 2019. Det lå mellem Vidstrup Station og Tornby Station og betjente den sydlige del af byen Tornby.

Litteratur

Eksterne kilder/henvisninger 

 Nordjyske Jernbaner
 Nordjyllands jernbaner: Stationer Hjørring – Hirtshals

Stationer på Hirtshalsbanen
Nedlagte jernbanestationer i Danmark
Tornby Station

Tornby Station er en dansk jernbanestation i den nordlige del af byen Tornby mellem Hjørring og Hirtshals i Vendsyssel. Stationen ligger på Hirtshalsbanen mellem Vidstrup Station og Horne Station og betjenes af tog fra Nordjyske Jernbaner.

Referencer

Litteratur

Eksterne kilder/henvisninger 

 Nordjyske Jernbaner
 Nordjyllands jernbaner: Stationer Hjørring – Hirtshals

Stationer på Hirtshalsbanen
Horne Station

Horne Station er en dansk jernbanestation beliggende  1 kilometer vest for landsbyen Horne syd for Hirtshals i Vendsyssel.

Horne Station ligger på Hirtshalsbanen mellem Tornby Station og Emmersbæk Trinbræt. Stationen åbnede i 1925. Det betjenes i dag af tog fra Nordjyske Jernbaner, der kører hyppige lokaltog mellem Hirtshals og Hjørring, hvorfra der er forbindelse videre til Frederikshavn og Skagen den ene vej eller til Aalborg og Skørping den anden vej.

Historie 

Stationen åbnede den 18. december 1925, da Hirtshalsbanen mellem Hjørring og Hirtshals blev indviet. Stationen lukkede i 1970 men fortsatte som trinbræt.

Arkitektur 
Den originale stationsbygning fra 1925 blev opført efter tegninger af Hjørring Privatbaners arkitekt Sylvius Knutzen. Stationsbygningen eksisterer stadig og er i dag privatbolig.

Trafik 
Stationen betjenes af tog fra det regionale jernbaneselskab Nordjyske Jernbaner, der kører hyppige lokaltog mellem Hirtshals og Hjørring, hvorfra der er forbindelse videre til Frederikshavn og Skagen den ene vej eller til Aalborg og Skørping den anden vej.

Referencer

Litteratur

Eksterne kilder/henvisninger 

 Nordjyske Jernbaner
 Nordjyllands jernbaner: Stationer Hjørring – Hirtshals
 WikiHorne

Stationer på Hirtshalsbanen
Emmersbæk Station

Emmersbæk Trinbræt (tidligere Terpet Trinbræt) er et dansk trinbræt i byen Hirtshals i Nordjylland. Det betjener bydelen Emmersbæk i den sydlige del af Hirtshals. 

Emmersbæk Trinbræt ligger på Hirtshalsbanen mellem Horne Station og Lilleheden Trinbræt. Trinbrættet åbnede i 1925. Det betjenes i dag af tog fra Nordjyske Jernbaner, der kører hyppige lokaltog mellem Hirtshals og Hjørring, hvorfra der er forbindelse videre til Frederikshavn og Skagen den ene vej eller til Aalborg og Skørping den anden vej.

Historie 

Trinbrættet åbnede under navnet Terpet Trinbræt den 18. december 1925, da Hirtshalsbanen blev indviet.

Trafik 
Trinbrættet betjenes af tog fra Nordjyske Jernbaner, der kører hyppige lokaltog mellem Hirtshals og Hjørring, hvorfra der er forbindelse videre til Frederikshavn og Skagen den ene vej eller til Aalborg og Skørping den anden vej.

Referencer

Litteratur

Eksterne kilder/henvisninger 

 Nordjyske Jernbaner
 Nordjyllands jernbaner: Stationer Hjørring – Hirtshals

Stationer på Hirtshalsbanen
Trinbrætter
Lilleheden Station

Lilleheden Trinbræt er en dansk jernbanestation i byen Hirtshals i Nordjylland. Det betjener den østlige del af Hirtshals og rejsende til og fra det nærliggende Nordsøen Oceanarium.

Trinbrættet ligger på Hirtshalsbanen mellem Emmersbæk Trinbræt og Hirtshals Station. Det åbnede i 1940, blev nedlagt i 1956 men genåbnede i 1990'erne. Stationen betjenes i dag af tog fra Nordjyske Jernbaner, der kører hyppige lokaltog mellem Hirtshals og Hjørring, hvorfra der er forbindelse videre til Frederikshavn og Skagen den ene vej eller til Aalborg og Skørping den anden vej.

Historie 
Trinbrættet åbnede den 1. maj 1940. Det var lukket fra 1943 til 1946, da det lå i et område, der blev brugt af Værnemagten under Besættelsen. Trinbrættet blev nedlagt igen i 1956, men det blev genåbnet i 1990'erne.

Trafik 
Stationen betjenes af tog fra Nordjyske Jernbaner, der kører hyppige lokaltog mellem Hirtshals og Hjørring, hvorfra der er forbindelse videre til Frederikshavn og Skagen den ene vej eller til Aalborg og Skørping den anden vej.

Referencer

Litteratur

Eksterne kilder/henvisninger 

 Nordjyske Jernbaner
 Nordjyllands jernbaner: Stationer Hjørring – Hirtshals

Stationer på Hirtshalsbanen
Hirtshals
Hirtshals Station

Hirtshals Station eller Hirtshals Banegård er en dansk jernbanestation i byen Hirtshals i Nordjylland.

Stationen er den nordlige endestation på Hirtshalsbanen mellem Hjørring og Hirtshals. Den åbnede i forbindelse med indvielsen af Hirtshalsbanen i 1925 og blev flyttet til sin nuværende beliggenhed i 1928. Den nuværende stationsbygning blev taget i brug i 1939. Stationen betjenes af tog fra Nordjyske Jernbaner, der kører hyppige lokaltog mellem Hirtshals og Hjørring, hvorfra man kan køre til Frederikshavn og Skagen den ene vej eller til Aalborg og Skørping den anden vej.

Historie 

Stationen åbnede i 1925 som den nordlige endestation på den nye jernbanestrækning fra Hjørring til Hirtshals, der blev anlagt samtidig med Hirtshals Havn, der blev bygget i perioden fra 1919 til 1931. Den oprindelige station var dog placeret et stykke fra byens centrum, og i 1928 blev stationen flyttet mod øst til sin nuværende beliggenhed tættere på havnen. Den nuværende stationsbygning blev taget i brug i 1939.

Arkitektur 

Den originale stationsbygning fra 1925 blev opført efter tegninger af Hjørring Privatbaners arkitekt Sylvius Knutzen. Den blev opført i den storslåede stil, der var typisk for Hjørring Privatbaners jernbanestrækninger. Den eksisterer stadig og rummer forskellige kontorer og mødefaciliteter.

Efter en årrække med en midlertidig løsning blev havnens hidtidige administrationsbygning, som var opført i 1919, ombygget til stationsbygning og posthus, og den nuværende stationsbygning blev dermed taget i brug i 1939.

Trafik 
Stationen betjenes af tog fra Nordjyske Jernbaner, der kører hyppige lokaltog mellem Hirtshals og Hjørring, hvorfra der er forbindelse videre til Frederikshavn og Skagen den ene vej eller til Aalborg og Skørping den anden vej.

Referencer

Litteratur

Eksterne kilder/henvisninger 

 Nordjyske Jernbaner
 Nordjyllands jernbaner: Stationer Hjørring – Hirtshals

Stationer på Hirtshalsbanen
Station
Tomb Raider II

Tomb Raider II er andet spil i Tomb Raider-serien. Det er udviklet af Core Design, og udgivet til PC og PlayStation i 1997 af Eidos Interactive. Ligesom i sin forgænger overtager man rollen som den britiske arkæolog Lara Croft.

Gameplay 
Gameplayet i Tomb Raider II er det samme som i originalen – en blanding af platform, action og adventure. Spillet handler delvist om at løse gåder og undgå fælder, og delvist om dræbe modstandere. Lara er tilføjet nogle nye bevægelser, og er i stand til at håndtere en række transportmidler, som f.eks. speedbåd. Undervejs kan spillere samle genstande op (kaldet "pick-ups"), hvilke inkluderer ammunition, våben, førstehjælpspakker og nøgler tilhørende deres respektive gåde.

Historie 
Lara er på udkig efter "The Dagger of Xian", men hun stoppes ved indgangen til Xian templet af en italiensk lejemorder. Han har dog ikke meget held ved at myrde hende, og Lara får i stedet lokket vigtige informationer ud af ham. Hun finder ud af at templet kræver en bestemt nøgle, som Marco Bartoli også er ude efter.

Modtagelse

Fodnoter

Eksterne henvisninger 
 

Computerspil fra 1997
2
Macintosh-spil
PlayStation-spil
Windows-spil
Wernigerode

Wernigerode er en by i Landkreis Harz i den tyske delstat Sachsen-Anhalt.

Geografi 
Byen ligger i ca. 250 m højde i den nordøstlige del af bjergområdet Harzen ved foden af Brocken, der er områdets højeste bjerg.

Floden Holtemme, (en biflod til Bode), løber gennem byen, og i nærheden munder floden Zillierbach ud i den. Den historiske bykerne består af Altstadt og Neustadt. Til byområdet hører også Hasserode, Nöschenrode, boligområdet Stadtfeld, Burgbreite og Harzblick. Dertil kommer landsbyerne Benzingerode, Minsleben og Silstedt.

Byens område inklusive de indlemmede landsbyer strækker sig 9,5 km i øst-vestlig retning, og 6 km i nord-sydlig retning.Det højeste punkt er 440 moh., og det laveste 215 moh.

Historie 

Stedet nævnes første gang i 1121 i forbindelse med en greveslægt, som levede der. I 1229 fik Wernigerode byrettigheder.

Efter at den mandlige linje af Wernigerode-greverne var uddød i 1429, blev Wernigerode sæde for greverne til Stolberg, som gennem flere hundrede år herskede over stedet. Under den tyske bondekrig i 1525 blev flere klostre på egnen plyndret og delvist ødelagt, særligt klosteret Himmelpforten i den nutidige bydel Hasserode. Plyndringer og ødelæggelser ved en brand under trediveårskrigen bragte stor lidelse til befolkningen i området.

Mellem 1807 og 1813 var Wernigerode en del af det napoleonske kongerige Westfalen, før byen blev indlemmet i den preussiske landkreis Osterwieck i den preussiske provins Sachsen. Men grev Henrich zu Stolberg-Wernigerode fik 1825 gennemført, at Wernigerode skulle være sæde for en selvstændig landkreis i regeringsdistriktet Magdeburg.

Fra anden halvdel af det 19. århundrede oplevede Wernigerode udover stigende turisme en stærk industrialisering (maskiner og værktøj, elektromotorer, farmaceutiske produkter, chokolade, skriveredskaber, byggematerialer), som gjorde byen til et økonomisk centrum.

Eksterne henvisninger 

 775 Jahre Stadtrecht Wernigerode

Harzen